ኢትዮ-ቴሌኮም በትግራይ አንዳንድ አካባቢዎች አገልግሎት ጀመረ
በትግራይ ክልል የተወሰኑ አካባቢዎች የቴሌኮም አገልግሎት እንደገና መጀመሩን ኢትዮ-ቴሌኮም አስታውቋል።ያጋጠሙ ጉዳቶችን በመጠገን እና መልሶ በማቋቋም እንዲሁም አማራጭ የሃይል አቅርቦቶችን በመጠቀም ላይ መሆናቸውን የኢትዮ-ቴሌኮም ዋና ሥራ አስፈጻሚ ፍሬሕይወት ታምሩ ለአሜሪካ ድምፅ አብራርተዋል።አገልግሎቱ በዳንሻ፣ በተርካን፣ በሁመራ፣ በሽራሮ፣ በማይፀብሪ እና በማይካድራ በከፊል በአላማጣ ደግሞ ሙሉ በሙሉ መጀመሩንም ጠቁመዋል።የመቀሌው የቴሌኮም መሰረተ ልማት መጎዳት አለመጎዳቱን የሚያጠና ቡድን መላኩን እና እስከ ነገ ድረስ ውጤቱ እንደሚታወቅም ተናግረዋል።
